text: Lækkert weekendvejr - og det forsætter ind i næste uge
  25 september 2015 kl. 06.25
  Weekendvejret ser ud til at blive ganske fint med masser af sol og svag vind. Vejrtypen fortsætter ind i næste uge.
  Der er rigtig gode muligheder for at nyde efterårssolen her i weekenden. Et højtryk bevæger sig nemlig fra De Britiske Øer mod øst til Nordsøen. Det skriver DMI.
  Højtrykket giver tørt og solrigt weekendvejr uden alt for meget vind. Dagtemperaturerne vil toppe over de 15 grader - og vejrtypen fortsætter i følge DMI ind i næste uge.
  Hvis man er rigtig frisk, er der også stadig mulighed for at bade. Eksempelvis viser den seneste måling, at badevandstemperaturen ligger på 15, 2 grader ved Kolding Fjord. I følge DMI skal man dog ikke forvente at finde badevandstemperaturer på over 17 grader i de indre farvande.
  Så kom den; #vejrudsigten fra supermeteorolog thyge_ . #Sol og lækkert udevejr i #weekenden og lidt… https://t.co/4sdy83DtFO
  
  